Сан-Антонио Спёрс
«Сан-Антонио Спёрс» (инг. San Antonio Spurs) — профессионалан баскетболан клуб, ловзуш йу Къоман баскетболан ассоциацехь. Команда кхоьллина 1967 шарахь. Клубан база йу Техасера Сан-Антонио галахь. ЦӀера матчаш дӀахьо AT&T-центр аренехь. «Сан-Антонио Спёрс» АБА хиллачу декъашхойх йеаннах цхьаъ йу, 1976 шарахь АБА а, КъБа а вовшахтоьхна цхьа лига йинчул тӀаьхьа хийца а ца луш КъБАхь дакъалоцучех, AБA йукъахь хиллачех КъБА коьрта хӀонс йаьккхина иза бен йац. «Сан-Антонио» 5-зза КъБАн толамхо хилла (команда хилла КъБА чемпион 1999, 2003, 2005, 2007, 2014 шерашкахь), Цул сов толам бац «Бостон Селтикс» (17), «Лос-Анджелес Лейкерс» (16), «Чикаго Буллс» (6) бен. 2015 шеран июлехь «Сан-Антонио Спёрс» клубо хьалхара меттиг йоккху Ассоциацин йерриг командашлахь КъБА плей-оффехь дакъалацаран процентаца, иза ца левзина 4 плей-оффан къовсамехь доцург ша КъБАхь мел ловзу: 89,7% (Лейкерсан – 89,6%, Селтиксан – 75,4%, Филадельфин – 71,2%, кхечера – 70% кӀезиг). 2019 шеран апрелерчу хьолехь «Спёрс» 22-зза тоьлла шен дивизионехь. Командо тӀаьхьарчу 25 шарахь 24-зза дакъалаьцна плей-оффехь (1989/90 шарахь дуьйна). Сан-Антонио йукъахь Данкан Тим веинчул тӀаьхьа, клубо дакъалецира плей-оффехь 18 шарахь 18-зза. Командин берриг тӀаьхьара кхиамаш бихкина бу командин коьртачу тренеран цӀарах Попович Греггах, иза «Спёрсан» тренер ву 1996 шарахь дуьйна.